EkBass/fiwiki-20250220-pages-articles huggingface dataset:
New York -luokka

New York -luokka oli Yhdysvaltain laivaston kahden 1908-1914 valmistetun taistelulaivan muodostama alusluokka. Kumpikin luokan aluksista palveli Vera Cruzin miehityksestä toiseen maailmansotaan. Ne olivat laivaston ensimmäiset alukset, joiden pääaseistuksena olivat 14 tuuman 45 pituuskaliiperin tykit. Ne olivat kuitenkin samalla viimeiset viidellä tornilla varustetut ja hiiltä polttoaineena käyttävät alukset. Niiden suurin heikkous oli ilmatorjunta- aseistuksen puuttuminen lähes täysin sekä panssaroinnin sijoittelu, joka oli suunniteltu pinta-alusten aiheuttamaa uhkaa varten. Siten aluksia modernisoitiin useaan otteeseen palvelusuran aikana. == Alukset == New York -luokan taistelulaivatWhitley, M. J. s. 246 Nimi Telakka Kölinlasku Vesille Valmis Kohtalo USS New York Brooklynin laivastontelakka 11. syyskuuta 1911 30. lokakuuta 1912 15. huhtikuuta 1914 poistettu alusluettelosta 13. heinäkuuta 1948 upotettu maalilaivana 7. elokuuta 1948 USS Texas Newport News Shipbuilding Company, Newport News, Virginia 17. huhtikuuta 1911 18. toukokuuta 1912 12. maaliskuuta 1914 poistettu alusluettelosta 30. huhtikuuta 1948 museoitu San Jacinto State Parkiin. ==Lähteet== * * * === Viitteet === *
Modi-kirjaimisto

Modi () on abugida-tyyppinen kirjoitusjärjestelmä, jota käytettiin marathin kielen kirjoittamiseen Intian Maharashtran osavaltiossa. Kirjaimisto kehitettiin 1600-luvulla devanagarin pohjalta ja se oli käytössä 1950-luvulle asti, jolloin devanagari korvasi sen marathin pääasiallisena kirjaimistona. == Lähteet == Luokka:Aakkostot
Pennsylvania-luokka (taistelulaiva)

Pennsylvania-luokka oli Yhdysvaltain laivaston kahden aluksen muodostama taistelulaivaluokka, jonka alukset valmistuivat ennen Yhdysvaltain liittymistä ensimmäisen maailmansotaan. == Alukset == Pennsylvania-luokan taistelulaivatWhitley, M. J. s. 259 Nimi Telakka Kölinlasku Vesille Valmis Kohtalo USS Pennsylvania Newport News Shipbuilding Company, Newport News, Virginia 27. lokakuuta 1912 16. maaliskuuta 1915 12. kesäkuuta 1916 upotettu maalilaivana 10. helmikuuta 1948 USS Arizona New Yorkin laivastontelakka 16. maaliskuuta 1914 19. kesäkuuta 1915 17. lokakuuta 1916 uponnut 7. joulukuuta 1941 Pearl Harborissa ==Lähteet== * * * === Viitteet === *
New Mexico -luokka

New Mexico -luokka oli Yhdysvaltain laivaston kolmen taistelulaivan muodostama alusluokka. Nevada-luokan suunnitelmista lähtökohtansa saaneiden paranneltujen alusten valmistus alkoi 1915. Niiden kaksitoista putkiseen pääpatteriin asennettiin pidempi putkiset 50 pituuskaliiperin 14 tuuman tykit kolmiputkisiin torneihin. Runkorakenteeseen lisättiin klipperikeula parantamaan merikelpoisuutta ja luomaan virtaviivaisemman ulkonäön. USS New Mexicoon asennettiin lisäksi sähköinen voimansiirto. Alusten apuaseista oli kahdeksan patteria sijoitettuna erittäin kosteisiin paikkoihin keulaan ja perään ja siten ne poistettiin modernisoinneissa. Loput viisituumaiset asennettiin kansirakenteisiin, mikä oli parannus edeltäneisiin luokkiin verrattuna. == Alukset == New Mexico -luokan taistelulaivatWhitley, M. J. s. 264 Nimi Telakka Kölinlasku Vesille Valmis Kohtalo USS New Mexico New Yorkin laivastontelakka 14. lokakuuta 1915 13. huhtikuuta 1917 20. toukokuuta 1918 poistettu alusluettelosta 25. helmikuuta 1947 myyty romutettavaksi 9. marraskuuta 1947 USS Mississippi Newport News Shipbuilding, Newport News, Virginia 5. huhtikuuta 1915 25. tammikuuta 1917 18. joulukuuta 1917 poistettu alusluettelosta 30. heinäkuuta 1956 myyty romutettavaksi 28. marraskuuta 1956 USS Idaho New York Shipbuilding Corporation, Camden, New Jersey 20. tammikuuta 1915 30. kesäkuuta 1917 24. maaliskuuta 1919 myyty romutettavaksi 24. marraskuuta 1947 ==Lähteet== * * * === Viitteet === *
Horisontti 2020

Horisontti 2020 oli Euroopan unionin kahdeksas puiteohjelma (tunnetaan myös nimellä FP8), jonka tarkoituksena oli tukea ja kannustaa tutkimusta eurooppalaisella tutkimusalueella (ERA). Horisontti 2020:n ohjelmakausi ulottui ajanjaksolle 2014–2020 ja tarjosi lähes 80 miljardia euroa rahoitusta, jossa on noin 8 % kasvua aikaisempaan ohjelmakauteen FP7:aan verrattuna. Ohjelman tavoitteena oli tukea kasvua ja työpaikkojen syntymistä Euroopassa sekä vahvistaa eurooppalaisten yritysten globaalia asemaa. Aikaisemmasta ohjelmakaudesta poiketen uudessa ohjelmassa oli tarjolla rahoitusinstrumentteja myös pienille ja keskisuurille yrityksille omassa ohjelmassaan. Pk-yrityksille rahoitusta oli tarjolla hieman yli 2,8 miljardia euroa. == Lähteet == ==Aiheesta muualla== *Viralliset dokumentit (englanniksi), Euroopan komissio. *Mikä on Horisontti 2020? (englanniksi), Euroopan komissio. Luokka:Euroopan komissio Luokka:Tutkimus
Papua-Uuden-Guinean vaakuna

Papua-Uuden-Guinean vaakuna on yksi Papua-Uuden-Guinean kansallissymboleista. Vaakuna kuvaa paratiisilintua istumassa keihään ja perinteisen kundu-rummun päällä. Vaakuna otettiin käyttöön 1975 maan itsenäistyessä. == Lähteet == Luokka:Valtioiden vaakunat vaakuna
Tennessee-luokka (taistelulaiva)

Tennessee-luokka oli Yhdysvaltain laivaston kahden taistelulaivan muodostama alusluokka, jonka alukset olivat paranneltuja versioita edeltäneestä New Mexico -luokasta. Parannuksia olivat muun muassa parempi suoja torpedoita vastaan ja pääaseiden 30 asteen korotuskulma aiemman ollessa 15 astetta. Kumpikin alus kärsi pahoja vaurioita 7. joulukuuta 1941 japanilaisten hyökkäyksessä Pearl Harboriin ja ne modernisoitiin korjausten yhteydessä. Kumpikin alus romutettiin pian toisen maailmansodan päätyttyä. == Alukset == Tennessee-luokan taistelulaivatWhitley, M. F. s. 273 Nimi Telakka Kölinlasku Vesille Valmis Kohtalo USS Tennessee New Yorkin laivastontelakka 14. toukokuuta 1917 30. huhtikuuta 1919 3. kesäkuuta 1920 poistettu alusluettelosta 1. maaliskuuta 1959 myyty romutettavaksi 10. heinäkuuta 1959 USS California Mare Islandin laivastontelakka 25. lokakuuta 1916 20. marraskuuta 1919 10. elokuuta 1921 poistettu alusluettelosta 1. maaliskuuta 1959 myyty romutettavaksi 10. heinäkuuta 1959 ==Lähteet== * * * === Viitteet === *
Tore

Tore on skandinaavinen miehen etunimi. Nimi johtuu muinais­skandinaavisesta ukkosen- ja sodan­jumalan nimestä Tor ja tarkoittaa Torin taistelijaa. Nimestä on käytössä myös harvinaisempi kirjoitusasu Thore. Nimi Tore on ollut käytössä Ahvenanmaalla jo 1300-luvulla ja 1400-luvulla muuallakin Suomessa. Digi- ja väestötietoviraston tietojen mukaan nimi Tore on 1900-luvun alusta vuoden 2019 loppuun mennessä annettu 511 ja Thore hieman yli 50 henkilölle. Toren nimipäivä on suomen­ruotsalaisen kalenterin mukaan 8. heinäkuuta. Tore on myös italialaisen nimen Salvatore lyhenne. == Tunnettuja Tore-nimisiä == * Tore Aleksandersen (1968–2023), norjalainen lentopallovalmentaja * Thore Asp (1875–1947), suomalainen kauppakoulun johtaja ja päätoimittaja * Tore Austad (1935–2025), norjalainen professori, poliitikko ja ministeri * Tore Brovold (s. 1970), norjalainen haulikkoampuja * Tore Cervin (s. 1950), ruotsalainen jalkapalloilija * Tore Edman (1904–1995), ruotsalainen mäkihyppääjä * Thore Ehrling (1912–1994), ruotsalainen jazztrumpetisti, lauluntekijä, kapellimestari ja elokuvasäveltäjä * Tore André Flo (s. 1973), norjalainen jalkapalloilija * Tore Andreas Gundersen (s. 1986), norjalainen jalkapalloilija * Tore Elias Hoel (s. 1953), norjalainen kirjailija * Tore Ruud Hofstad (s. 1979), norjalainen maastohiihtäjä * Tore Hund (n. 990 – n. 1030), norjalainen viikinkiaikainen ylimys * Thore Jederby (1913–1984), ruotsalainen jazzkontrabasisti ja levy- ja radiotuottaja * Tore Johansen (s. 1948), norjalainen näyttelijä ja laulaja * Tore Keller (1905–1988), ruotsalainen jalkapalloilija * Tore Littmarck (1921–2007), ruotsalainen pappi, kirjailija ja virsirunoilija * Tore Modeen (1929–2007), suomalainen oikeustieteen professori * Tore Pedersen (s. 1969), norjalainen jalkapalloilija * Tore Reginiussen (s. 1986), norjalainen jalkapalloilija * Tore Renberg (s. 1972), norjalainen kirjailija ja muusikko * Tore Sagvolden (s. 1959), norjalainen suunnistaja * Tore Sandvik (s. 1972), norjalainen suunnistaja ja maailmanmestari * Tore O. Sandvik (s. 1969), norjalainen poliitikko * Tore Sjöstrand (1921–2011), ruotsalainen estejuoksija * Tore Strindberg (1882–1968), ruotsalainen kuvanveistäjä * Tore Stubberud (s. 1947), norjalainen kirjailija ja filosofi * Tore Tallqvist (1941–2022), suomalainen arkkitehti * Tore Torvbråten (s. 1968), norjalainen curlingpelaaja * Tore Tønne (1948–2002), norjalainen poliitikko ja ministeri * Tore Vikingstad (s. 1975), norjalainen jääkiekkoilija * Tore Wretman (1916–2003), ruotsalainen kokki ja ravintoloitsija * Tore Ørjasæter (1886–1968), norjalainen runoilija == Lähteet == == Aiheesta muualla == Luokka:Etunimet
Keski-Suomen Sosialisti

Keski-Suomen Sosialisti oli Jyväskylässä vuosina 1907–1908 ilmestynyt sanomalehti. Loppuvaiheessa vuonna 1908 sen nimenä oli Suomen Sosialisti. Nuorsuomalaisten tukeman Keski-Suomen Sosialistin perusti jyväskyläläisestä Sorretun Voimasta erotettu päätoimittaja Leander Linnavuori. Linjaltaan revisionistinen, väkivaltaisen luokkataistelun kieltänyt sosialistilehti ei kyennyt kilpailemaan Sorretun Voiman kanssa ja se lopetettiin kannattamattomana. Aluksi kolmesti ja Suomen Sosialistina kahdesti viikossa ilmestyneen lehden levikki oli 3 000 kappaletta vuonna 1907. ==Lähteet== ==Aiheesta muualla== * Keski-Suomen Sosialisti digitoituna kansalliskirjastossa * Suomen Sosialisti digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Jyväskylän media
Kansan Lehti (Vaasa)

Kansan Lehti oli Vaasassa vuosina 1886–1887 ilmestynyt sanomalehti. Suomenmielisten raittius- ja nuorisoseuramiesten perustaman Kansan Lehden tavoitteena oli Etelä-Pohjanmaan henkinen ja taloudellinen edistäminen. Poliittisesti maltillinen lehti oli leimallisimmin raittiushenkinen. Kerran viikossa ilmestynyt Kansan Lehti jäi kilpailussa Vaasan Lehden varjoon ja lakkasi taloudellisiin vaikeuksiin sekä sopivan toimittajan puutteeseen. Sen julkaisija ja vastaava toimittaja oli Otto Edvard Könni. ==Lähteet== ==Aiheesta muualla== * Kansan Lehti digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Vaasan media
Kansan Lehti (Jyväskylä)

Kansan Lehti oli Jyväskylässä vuosina 1867–1870 ilmestynyt sanomalehti. Wolmar Schildtin julkaiseman ja toimittaman Kansan Lehden tavoitteina olivat kansanvalistus ja suomen kielen edistäminen. Kerran viikossa ilmestynyt lehti oli hengeltään uskonnollinen, ajoi raittiusasiaa ja sisälsi paljon maaseutukirjeitä ja kulttuuriuutisia. Sen ansiona oli Keski-Suomen maakuntakäsitteen täsmentäminen. Schildtin ajanpuutteen takia lakanneen lehden tilalle perustettiin sanomalehti Keski-Suomi. ==Lähteet== ==Aiheesta muualla== * Kansan Lehti digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Jyväskylän media
Kansan Lehti (täsmennyssivu)

Kansan Lehti -nimisiä lehtiä on useita: * Kansan Lehti, Jyväskylässä vuosina 1867–1870 ilmestynyt sanomalehti * Kansan Lehti, Vaasassa vuosina 1886–1887 ilmestynyt sanomalehti * Kansan Lehti, Michiganin Calumetissa vuosina 1889–1890 ilmestynyt amerikansuomalainen sanomalehti * Kansan Lehti, Helsingissä vuosina 1893–1897 ilmestynyt aikakauslehti * Kansan Lehti, Massachusettsin Rockportissa vuonna 1898 ilmestynyt amerikansuomalainen sanomalehti * Kansan Lehti, Tampereella vuosina 1899–1991 ilmestynyt sosiaalidemokraattinen sanomalehti * Kansan Lehti, Michiganin Ironwoodissa vuosina 1903–1904 ilmestynyt amerikansuomalainen sanomalehti * Kansan Lehti, Ohion Clevelandissa ja Ashtabulassa vuosina 1928–1934 ilmestynyt amerikansuomalainen sanomalehti
Helsingfors Börsförenings Tidning

Helsingfors Börsförenings Tidning oli Helsingissä vuosina 1866–1867 ilmestynyt ruotsinkielinen sanomalehti. Helsingin pörssiyhdistyksen lehti perustettiin ajamaan pääkaupungin kauppiaiden etuja. Sen tavoitteena oli edistää talouselämän kehitystä ja elinkeinovapautta liberaalien ohjelman mukaisesti. Lehden julkaisija ja vastaava toimittaja oli Johan Wilhelm Boxberg ja sen toimittajana työskenteli Johan Alfthan. Se ilmestyi kerran viikossa runsaan kolmen kuukauden ajan. ==Lähteet== ==Aiheesta muualla== * Helsingfors Börsförenings Tidning digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset ruotsinkieliset sanomalehdet
Heinolan Sanomat

Heinolan Sanomat oli Heinolassa vuosina 1905–1939 ilmestynyt sanomalehti. Vuosina 1912–1918 sen nimenä oli Uusi Heinolan Sanomat.. Lehti perustettiin vuoden 1905 suurlakon jälkeen Heinolan nuorsuomalaisten äänenkannattajaksi. Vuodesta 1911 lähtien se ilmoitti olevansa puolueeton. Vuoden 1912 lopussa lehden kustantaja vaihtui ja sen nimeksi otettiin Uusi Heinolan Sanomat, jonka kerrottiin syntyneen molempien suomalaisten puolueiden yhteistyönä. Sisällissodan jälkeen siihen yhdistettiin Heinolan Lehti, jolloin se otti takaisin entisen nimensä Heinolan Sanomat. Jatkossa lehti oli ensin lievän edistyspuoluelainen ja sitten avoimen kokoomuslainen, kunnes se ilmoittautui sitoutumattomaksi porvarilliseksi. 1930-luvulla lehti ymmärsi ensin lapualaisia ja julistautui sitten kokoomuslaiseksi. Sen ilmestyminen päättyi taloudellisiin vaikeuksiin ja talvisodan syttymiseen. Kahdesti ja välillä kolmesti viikossa ilmestyneen lehden päätoimittajina työskentelivät Ukko Andersin (1906), Hannes Laasonen (1906) (ensin toimittajana nimellä G. J. Laasonen), Aleksis Ruokosalmi (1906–1909), Heikki Hyppönen (1909–1911), V. A. Otava (1911–1912), Arvi A. Seppälä (1913), Aarne Rahunen (1913–1916), Lauri Apala (1916), Eino Salmelainen (1916–1919), Kuuno A. Talvioja (1919), Väinö Leisio (1919), J. Vesanen (1920–1922), Hiskias Hokkanen (1922–1923), Kaarlo Marjokorpi (1923–1927), Jaakko Holstila (1927–1930), Väinö S. J. Laamanen (1930–1933), Aaro A. Nuutinen (1933–1937) ja Väinö V. Kinnunen (1937–1939). ==Lähteet== ==Aiheesta muualla== * * * Luokka:Heinolan media Luokka:Ilmestymästä lakanneet suomalaiset sanomalehdet
Haminan Sanomat

Haminan Sanomat (vuosina 1900–1907 Koitar) oli Haminassa vuosina 1889–1915 ilmestynyt sanomalehti. Suomenmielisten äänenkannattajaksi perustettu Haminan Sanomat oli linjaltaan aluksi hyvin maltillinen ja sisällöltään paikallinen. Sortovuosina lehti ryhtyi arvostelemaan Venäjän hallituksen toimia, jolloin kenraalikuvernööri Bobrikov lakkautti sen ensimmäisenä suomenkielisenä lehtenä kesällä 1899. Tämän jälkeen Haminan Sanomien tilalla ilmestyi lukuisia tilapäislehtiä, kunnes vuoden 1900 alussa sen julkaisijat saivat luvan uuden Koitar-lehden perustamiseen. Varovaisen nuorsuomalainen ja perustuslaillinen Koitar otti entisen nimensä takaisin kesällä 1907. Seuraavalla vuosikymmenellä Haminan Sanomien perustuslaillisuus terävöityi ja se lakkautettiin sotasensuurin nojalla vuoden 1916 vaihteessa. Lehden kirjapaino myytiin maalaisliittolaisille, jotka ryhtyivät julkaisemaan uutta Maaseutu-lehteä. Aluksi kahdesti ja vuodesta 1897 lähtien kolmesti viikossa ilmestyneen lehden levikki oli 2 500 kappaletta vuonna 1898 ja 2 850 kappaletta vuonna 1910. Sen päätoimittajina ja vastaavina toimittajina työskentelivät H. F. Helminen (vast. toim. 1890), Aleksanteri Grönberg (vast. toim. 1890–1898), Pekka Putkonen (1898), Erland Virkki (vast. toim. 1898–1899), Aleksanteri Grönberg (vast. toim. 1900–1904), Eelu (Erland) Piirinen (1900–1903), Vilkku Joukahainen (1904–1905) ja Leo Syrjänen (1905–1915). ==Lähteet== ==Aiheesta muualla== * Haminan Sanomat (1889–1899) digitoituna kansalliskirjastossa * Koitar digitoituna kansalliskirjastossa * Haminan Sanomat (1907–) digitoituna kansalliskirjastossa Luokka:Haminan media Luokka:Ilmestymästä lakanneet suomalaiset sanomalehdet
Haminan Lehti

Haminan Lehti oli Haminassa vuosina 1907–1957 ilmestynyt sanomalehti. Haminan ja Vehkalahden vanhasuomalaiset perustivat Haminan Lehden nuosuomalaisten Haminan Sanomien vastapainoksi. Vuodenvaihteessa 1918 se esiintyi nuor- ja vanhasuomalaisten sekä kansanpuolueen yhteisenä lehtenä, mutta kuningasmielisyyden kautta siitä tuli kokoomuksen äänenkannattaja. Taloudellisista vaikeuksista kärsinyt Haminan Lehti myytiin vuonna 1940 maalaisliittolaisen Maaseudun julkaisuhtiölle, joka säilytti sen Haminan kaupunkia varten tarkoitettuna sitoutumattomana paikallislehtenä. Vuoden 1958 alusta tappiollinen lehti yhdistettiin Maaseutuun. Kolmesti viikossa ilmestyneen lehden levikki oli 2 000 kappaletta vuonna 1910, 1 700 kappaletta vuonna 1939 ja 2 300 kappaletta vuonna 1951. Sen päätoimittajina työskentelivät Kalle Patomäki (1908), Aimo Ervasti (1908–1914), Paavo Aho (1914–1917), Tahvo Könönen (1918–1922), Jalmari Seppä (1922–1924), K. B. Löw (1924), Hannes Seppänen (1924–1933), Lauri Blomberg (1933–1936), Lauri Arlo (1937), A. A. Niskala (1937–1940), Jaakko Holstila (1939), Emil Hauhio (1940–1950) ja Eetu Karppinen (1950–1957). ==Lähteet== ==Aiheesta muualla== * Haminan Lehti digitoituna kansalliskirjastossa Luokka:Haminan media Luokka:Ilmestymästä lakanneet suomalaiset sanomalehdet
Gamlakarleby (sanomalehti)

Gamlakarleby oli Kokkolassa vuosina 1909–1911 ilmestynyt ruotsinkielinen sanomalehti. Kokkolan ruotsin- ja suomenkieliset perustivat Gamlakarlebyn kaupungin kunnallispoliittiseksi oppositiolehdeksi. Lehti ei pärjännyt kilpailussa vakiintuneen Österbottningenin kanssa ja se jouduttiin lopettamaan taloudellisesten vaikeuksien takia. Kahdesti viikossa ilmestyneen lehden päätoimittajina työskentelivät C. A. Knape (1909), Oskar Holmström (1910–1911), Helge Wilén (1911), Carlo Sandström (1911) ja Emil Micklin (1911). ==Lähteet== ==Aiheesta muualla== * Gamlakarleby digitoituna kansalliskirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Kokkolan media
Folkvännen (Pori)

Folkvännen oli Porissa vuonna 1906 ilmestynyt ruotsinkielinen sanomalehti. Axel Wilhelm Sohlströmin julkaisema Folkvännen pyrki olemaan puolueeton kansanlehti. Se ilmestyi kerran viikossa vain vajaan vuoden ajan ja lopetettiin ilmeisesti taloudellisesti kannattamattomana. ==Lähteet== ==Aiheesta muualla== * Folkvännen digitoituna kansalliskirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Porin media
Kasvihuonekirva

Kasvihuonekirva (Neomyzus circumflexus) on kirvoihin kuuluva hyönteislaji. Se on maailmanlaajuisesti merkittävä kasvien tuholainen ja luetaan Suomessakin haitallisiin vieraslajeihin. == Koko ja ulkonäkö == Kasvihuonekirva on helposti tunnistettava kirvalaji. Siivettömät yksilöt ovat päärynänmuotoisia, hyvin kiiltäväpintaisia ja väriltään vaaleankeltaisesta tai lähes valkeasta kirkkaan vihreään. Keskiruumiin selkäpuolella on mustia poikkijuovia ja takaruumiin selkäpuolella on musta, eteenpäin avautuvan U-kirjaimen muotoinen kuvio. Raajat ovat vaaleat, nivelkohdista ja nilkoista tummat. Tuntosarvet ovat ruumista pidemmät. Takaruumiin kärjen cauda on lyhyt ja vaharauhasputket ruskehtavat, kärjestään tummat ja noin kaksi kertaa caudan pituiset. Ruumiin pituus 1,2-2,6 mm.Aphids on Worlds Plants Aphid identification Kromosomiluku 2n=8. == Levinneisyys == Kasvihuonekirvan alkuperäistä levinneisyysaluetta ei tunneta, mutta laji saattaa olla peräisin Itä-Aasiasta. Se on levinnyt ihmisen mukana kaikkialle maailmaan ja on nykyisin levinneisyydeltään täysin kosmopoliitti. Suomessa laji elää luultavasti ainoastaan sisätiloissaSuomen kirva-atlas. == Elinympäristö ja elintavat == Kasvihuonekirva elää erittäin monilla erilaisilla kasvilajeilla. Viileämmän ilmanalan alueilla laji elää pääasiassa kasvihuoneissa kukilla ja vihanneksilla tai asunnoissa huonekasveilla. Laji on lisääntymiseltään täysin anholosyklinen eli naaraat lisääntyvät neitseellisesti synnyttäen eläviä poikasia. Koiraita tai munivia naaraita ei ole löydetty. Kasvinesteiden imemisen aiheuttaman haitan lisäksi kirvan arvellaan levittävän yli 31 kasvien virustautia.AphID Suomessa kasvihuonekirva on luokiteltu haitalliseksi vieraslajiksi.Vieraslajit.fi: Kasvihuonekirva (Aulacorthum circumflexum) == Ravintokasvit == Laji on äärimmäisen polyfagi ja ravintokasvivalikoima on kirvalajiston laajimpia kattaen lajeja yli 80 eri kasviheimosta. Se kelpuuttaa ravinnokseen paitsi tavanomaiset kukkakasvit, myös esimerkiksi havupuut ja jopa sanikkaiset. == Lähteet == == Aiheesta muualla == *Suomen Lajitietokeskus: Kasvihuonekirva – Neomyzus circumflexus *UniProt: Taxonomy - Neomyzus circumflexus (crescentmarked lily aphid) *Influential point: Neomyzus circumflexus (=Aulacorthum circumflexum) Crescent-marked lily aphid, Mottled arum aphid Luokka:Kirvat Luokka:Kasvien tuhohyönteiset
Form

Form voi viitata johonkin seuraavista: * Form, ruotsalainen aikakauslehti * Form, savukemerkki
Elämä (sanomalehti)

Elämä oli Helsingissä vuosina 1905–1907 ilmestynyt sanomalehti. Elämä oli elokuusta 1906 tammikuuhun 1908 toimineen Suomen Sosialistisen Reformipuolueen äänenkannattaja.; ; Elämän perustaja ja päätoimittaja oli marxilaisuudesta etääntynyt Matti Kurikka, jonka kumppaneina oli teosofeja ja muita idealisteja. Syksyllä 1906 Kurikan piiri perusti Suomen sosialistisen reformipuolueen. Lehden vakituinen kiistakumppani oli Työmies, jonka päätoimittajana Kurikka oli itse aikaisemmin työskennellyt. Lehden talous oli jatkuvasti heikko. Se ilmestyi aluksi kahdesti, heinäkuusta 1906 kolmesti, helmikuusta 1907 lähtien kerran ja saman vuoden touko-kesäkuussa kuudesti viikossa. Levikki oli 3500 kappaletta vuonna 1906. Ennen lakkaamistaan Elämää julkaistiin vielä syksystä 1907 kesään 1908 aikakauslehtenä. ==Lähteet== ==Aiheesta muualla== * Elämä digitoituna kansalliskirjastossa * Elämän aikakauslehtinumerot digitoituina Luokka:Helsingin media Luokka:Ilmestymästä lakanneet suomalaiset sanomalehdet
Elämä (täsmennyssivu)

Elämä voi tarkoittaa seuraavia asioita: * elämä, biologinen ilmiö * elämä, eliön elinaika syntymästä kuolemaan * Elämä, kristillinen aikakauslehti * Elämä, Helsingissä vuosina 1905–1907 ilmestynyt sanomalehti * Elämä, Sue Van Doe -yhtyeen albumi
Elokirva

Elokirva, joissakin lähteissä ruusukirvaMarkku Savela, (Metopolophium dirhodum) on pieni kirvoihin kuuluva hyönteinen. Sillä on jonkin verran merkitystä viljakasvien tuholaisena. == Koko ja ulkonäkö == Elokirvan siivettömät yksilöt ovat kapean päärynänmuotoisia, väriltään hailakan vaaleanvihreästä vaalean kellanvihreään ja eläimen selkäpuolella on tummempi, vihreä pitkittäisjuova. Tuntosarvet ovat noin 2/3 ruumiin pituudesta. Raajat, tuntosarvet ja vaharauhasputket ovat vaaleat, mutta kunkin tuntosarven jaokkeen kärki on tumma, samoin säären kärki ja nilkka. Takaruumiin kärjen cauda on vaalea, kärjestään melko tylppä ja pituudeltaan noin puolet vaharauhasputkien pituudesta. Vaharauhasputket ovat pitkät ja tyvestään paksummat. Siivelliset yksilöt muistuttavat siivettömiä. Ruumiin pituus 1,6-2,9 mm.Aphids on Worlds Plants Aphid identification Agroatlas Kromosomiluku 2n=18. == Levinneisyys == Elokirvaa tavataan laajalti lauhkeilla alueilla Euroopassa, Aasiassa ja Pohjois-Amerikassa Suomessa siitä on havaintoja lähinnä maan eteläosista, mutta kirva on tavattu aina Inarin korkeudelta saakkaSuomen kirva-atlas == Elinympäristö ja elintavat == Elokirva kuuluu kirvalajeihin, jotka vaihtavat ravintokasviaan. Primääri- isäntiä ovat luonnonvaraiset ja viljellyt ruusut. Näissä kirvat elävät pieninä ryhminä kasvin yläosissa lehtien alapinnoilla sekä kukannupuilla ja niiden varsilla. Kesäkuun lopulla tapahtuu osittainen isännänvaihto, jolloin osa kirvoista siirtyy sekundääri-isäntiin, joita ovat erilaiset heinä-, sara- ja vihviläkasvit. Tällöin niitä siirtyy myös vehnään, ohraan, kauraan ja maissiin. Sekundääri-isännillä kirvat elävät kasvin keskiosissa lehtien alapinnoilla ja aiheuttavat lehden kellastumisen, käpristymisen ja kuivumisen. Yksittäinen neitseellisesti lisääntyvä naaras elää 20-38 vuorokautta, jona aikana se synnyttää jopa 160 poikasta. Loppukesällä kirvat palaavat ruusuille ja syksyllä alkaa syntyä myös koiraita. Koiraat parittelevat naaraiden kanssa, jotka munivat ruusujen silmujen ympäristöön. Lajin kannalta parhaat olosuhteet ovat 21–25 °C:n lämpötila 70–80 % ilmankosteus. Vuoden aikana sukupolvia on 10-14 ja laji talvehtii munana.HYPP Zoology Länsi-Euroopassa laji lisääntyy usein ainoastaan neitseellisesti, jolloin talvehtiva vaihe on nymfi tai aikuinen kirva. Kasvitaudeista elokirva levittää ainakin maissin mosaiikkivirusta (MMV) ja viljan kääpiökasvuviroosia (BYDV). Elokirvan torjunta tapahtuu muiden kirvojen torjunnan yhteydessä.farmit.netMTT, Kasper: Elokirva(Metopolophium dirhodum) == Ravintokasvit == Primääri-isäntiä ovat ruusut (Rosa), sekundääri-isäntiä heinäkasvit (Poaceae) ja sarakasvit (Cyperaceae) ja vihviläkasvit (Juncaceae). == Lähteet == == Aiheesta muualla == *Aphid Species File *Plantwise: Rose-grass aphid (Metopolophium dirhodum) *Centre for Agriculture and Biosciences International (CABI): Metopolophium dirhodum (rose-grass aphid) *Pherobase: Semiochemicals of Metopolophium dirhodum, the Rose-grain aphid Luokka:Kirvat Luokka:Kasvien tuhohyönteiset
Arbetaren–Työmies

Arbetaren ja sen suomenkielinen käännös Työmies olivat Helsingissä vuosina 1886–1889 ilmestyneitä porvarillisen työväenliikkeen lehtiä, jotka toimivat Viktor Julius von Wrightin johtaman Helsingin työväenyhdistyksen äänenkannattajina. Ne ilmestyivät kerran viikossa muiden sanomalehtien ”nurkkalehtinä”. Arbetaren oli vuonna 1886 osa Folkwänneniä, vuonna 1887 Finlandia, vuonna 1888 Nya Presseniä ja vuonna 1889 Lördagsqvälleniä. Työmies puolestaan sisältyi koko ajan Uuteen Suomettareen. Molemmat lehdet saattoi tilata myös erikseen, mutta niillä oli vain vähän itsenäistä levikkiä. Lehtien päätoimittajina työskentelivät von Wright ja Viktor Petterson (1888–1889). Luonteeltaan valistavina ne olivat osa liberaalien humanitaarisia pyrkimyksiä, jotka samalla oli tarkoitettu torjumaan sosialismia. Muita wrightiläisiä lehtiä olivat Suupohjan Työmies sekä Tampereen Sanomien osastona vuosina 1887–1893 julkaistu Kansalainen. Ensimmäinen varsinainen työväenlehti oli vuonna 1895 perustettu Työmies. ==Lähteet== ==Aiheesta muualla== * Arbetaren digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset sanomalehdet
Arbetaren (täsmennyssivu)

Arbetaren tarkoittaa seuraavia asioita: * Arbetaren, Helsingissä vuosina 1886–1889 ilmestynyt wrightiläisen työväenliikkeen lehti * Arbetaren, Helsingissä vuosina 1900–1907 ilmestynyt sosiaalidemokraattinen sanomalehti * Arbetaren, anarkosyndikalistisen SAC-ammattiliiton julkaisema ruotsalainen työväenlehti * Arbetaren, New Yorkissa vuosina 1894–1928 ilmestynyt ruotsinkielinen sanomalehti
USS New York (BB-34)

USS New York (runkonumero BB-34) oli Yhdysvaltain laivaston New York -luokan taistelulaiva. == Valmistus == Alus tilattiin Brooklynin laivastontelakalta, missä köli laskettiin 11. syyskuuta 1911. Alus laskettiin vesille 30. lokakuuta 1912 ja otettiin palvelukseen 15. huhtikuuta 1914.Whitley, M. J. s. 246 == Palvelus == Alus poistettiin palveluksesta 29. elokuuta 1946 ja poistettiin alusluettelosta 13. heinäkuuta 1948, jonka jälkeen se oli maalilaivana ydinasetesteissä Bikiniatollilla. Alus upposi 7. elokuuta lentokoneiden ja alusten maalina 40 merimailia Pearl Harborista lounaaseen. ==Lähteet== * ===Viitteet=== Luokka:New York -luokan taistelulaivat Luokka:Yhdysvaltalaiset ensimmäisen maailmansodan taistelulaivat Luokka:Yhdysvaltalaiset toisen maailmansodan taistelulaivat
Maksa ruokana

thumb|200px|Maksamoussea Maksaa käytetään ruoanlaitossa. Eri kulttuureissa syödään eri eläinten maksaa kuten naudan, vasikan, broilerin, sian, karitsan, hanhen ja turskan maksaa. Kalanmaksasta valmistetaan myös lisäravinteena käytettävää kalanmaksaöljyäKalanmaksaöljy parantaa sydäntautia. Tunnettuja ruokalajeja, joissa maksaa käytetään, ova maksapihvit maksalaatikko, maksapasteija, maksamakkara, hanhenmaksa ja maksa sipulin kanssa (kuten Fegato alla Veneziana). == Ravintosisältö == Maksa on erinomainen raudan, foolihapon ja A-vitamiinin lähde. == Käyttörajoitukset == Yleensä suositellaan, että maksaa syötäisiin vain kerran viikossa. Tämä johtuu maksan suuresta A-vitamiinipitoisuudesta. A-vitamiinin saannin ylärajana pidetään aikuisilla keskimäärin 3000 μg päivässä. Luku pätee myös raskaana oleviin. Raskaana olevien kerta-annos saa olla lisäksi korkeintaan 7500 μg.Evira Jääkarhun maksassa on niin paljon retinolia, että sen syöminen voi johtaa A-hypervitaminoosiin ja vakaviin oireisiin, jopa kuolemaan.Will I die if I eat polar bear liver? ==Lähteet== ==Aiheesta muualla== * Maksan ravintoarvot, keskiarvo , Fineli * Luokka:Ruoka-ainekset
Ahti (sanomalehti)

Ahti oli Kristiinankaupungissa ja Vaasassa vuosina 1878–1881 ilmestynyt sanomalehti. Kauppias Vilho Parmasen ja viinatehtailija Vilho (Wilhelm) Pasin Kristiinankaupunkiin perustama Ahti oli linjaltaan suomenmielinen ja yhteiskunnallisesti radikaali. Riitaannuttuaan Parmasen kanssa Pasi siirsi lehden vuoden 1881 alussa Vaasaan, jossa se ei kuitenkaan menestynyt kilpailussa Vaasan Sanomien ja uuden Vaasan Lehden kanssa. Kerran viikossa ilmestyneen Ahdin toimittajana työskenteli Johannes Lampinen. Sen lakattua Pasi perusti ruotsinkielisen fennomaanilehden Wasa Framåtin ja myöhemmin wrightiläishenkisen Suupohjan Työmiehen. ==Lähteet== ==Aiheesta muualla== * Ahti digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Kristiinankaupungin media Luokka:Vaasan media
Northampton (täsmennyssivu)

'Northampton voi tarkoittaa seuraavia asioita: *Northampton, kaupunki Keski- Englannissa Northamptonshiren kreivikunnassa *Northampton (Massachusetts), paikkakunta Yhdysvaltain Massachusettsissa *Northamptonshire, kreivikunta Keski-Englannissa *Notrhamptonin piirikunta, piirikunta Yhdysvaltain Virginiassa *Northampton Town FC, northamptonilainen jalkapalloseura ;Britannian kuninkaallisen laivaston aluksia: *HMS Northampton (1876), Nelson- luokan panssariristeilijä *HMS Northampton (1912), satamapalveluksessa ollut torpedotykkivene ;Yhdysvaltain laivaston aluksia: *Northampton-luokka, Yhdysvaltain laivaston risteilijäluokka *USS Northampton (SP-670), puurunkoinen moottorivene *USS Northampton (CA-26), Northampton-luokan risteilijä *USS Northampton (CLC-1), esikunta-alus
Rana (suku)

Rana on sammakkoeläinsuku. Suvun lajeja tavataan Euraasian lauhkealla vyöhykkeellä Indokiinaan asti sekä Pohjois-Amerikan länsiosissa. ==Lajit== Amphibian Species of the Worldin mukaan sukuun kuuluu 47 lajia: *Rana amurensis *viitasammakko, Rana arvalis *Rana asiatica *Rana aurora *Rana boylii *Rana cascadae *Rana chaochiaoensis *Rana chensinensis *Rana chevronta *Rana coreana *Rana culaiensis *hyppysammakko, Rana dalmatina *Rana draytonii *Rana dybowskii *kreikansammakko, Rana graeca *Rana hanluica *Rana huanrensis *Rana iberica *Rana italica *Rana japonica *Rana jiemuxiensis *Rana johnsi *Rana kobai *Rana kukunoris *Rana kunyuensis *Rana latastei *Rana longicrus *Rana luteiventris *Rana macrocnemis *Rana muscosa *Rana omeimontis *Rana ornativentris *Rana pirica *Rana pretiosa *Rana pseudodalmatina *Rana pyrenaica *Rana sakuraii *Rana sauteri *Rana shuchinae *Rana sierrae *Rana tagoi *Rana tavasensis *tavallinen sammakko, Rana temporaria *Rana tsushimensis *Rana ulma *Rana zhengi *Rana zhenhaiensis == Lähteet == == Aiheesta muualla == * Laji.fi: Ruskosammakot – Rana * iNaturalist: Ruskosammakot (Rana) * ITIS: Rana * UniProt: Taxonomy - Rana * University of Michigan, Animal Diversity Web (ADW): Rana * Global Biodiversity Information Facility (GBIF): Rana * PheroBase: Semiochemicals of Genus Rana Luokka:Aitosammakot
Suojele minua!

Suojele minua! oli vuonna 2011 Yle Teema:lla esitetty kymmenosainen televisiosarja, jonka tarkoituksena oli kiinnittää huomiota Suomessa sijaitseviin rakennusperintökohteisiin, jotka eivät vielä olleet rakennussuojelun piirissä ja joita uhkasi purkaminen tai rappeutuminen. Ne valittiin katsojien tekemien ehdotusten joukosta, joita tuli kaikkiaan noin 600. Sarjaan pääsi mukaan kahden vuoden aikana yhteensä 30 kohdetta eri puolilta Suomea. Lisäksi ohjelman toisen kauden päätteeksi esitettiin seurantajakso, jossa kerrottiin niiden nykytilasta. Suojele minua! -ohjelmasarjan toimittajina olivat kulttuuritoimittaja Minna Joenniemi ja arkkitehti Tuomas Toivonen sekä muusikot Samuli Putro ja Jarkko Martikainen, jotka esittivät myös rakennuksista tekemiään lauluja. Ohjelma sai vuoden 2011 KOURA-palkintojen kunniamaininnan parhaan kulttuuriohjelman sarjassa sekä samana vuonna Yhdyskuntasuunnittelun seuran tunnustuspalkinnon esimerkillisestä työstä suomalaisen yhdyskuntasuunnittelun hyväksi. == Jaksot == === Ensimmäinen tuotantokausi === Jakso Kohteet Paikkakunta Ensiesitys 1\. SOK:n konttori- ja varastorakennus Oulu 21. tammikuuta 2011 Rauman maauimala Rauma Martinniemen saha Haukipudas 2\. Bio Huvimylly Raahe 28. tammikuuta 2011 Porin lyhytaaltoasema Pori Kivinokan kesämaja-alue Helsinki 3\. Lahnajärven taukopaikka Suomusjärvi, Salo 4. helmikuuta 2011 Dynamo-klubi Turku Kalervo Palsan ateljee Kittilä 4\. Ravintola Jokela Joensuu 11. helmikuuta 2011 Tervajoen painikämppä Tervajoki, Vähäkyrö Riihimäen linja-autoasema Riihimäki 5\. Linnansilta Kajaani 18. helmikuuta 2011 Kyyjärven kyläkauppa Kyyjärvi Mytäjäisten varikkoalue Lahti === Toinen tuotantokausi === Jakso Kohteet Paikkakunta Ensiesitys 1\. Lauttasaaren vesitorni Helsinki 13. marraskuuta 2011 Merimaskun lossitupa Merimasku, Naantali Kymintehdas Kuusankoski, Kouvola 2\. Kastun talo Salo 20. marraskuuta 2011 Paloheinän kirkko Helsinki Röykän sairaala Röykkä, Nurmijärvi 3\. Oulun asemanseutu Oulu 27. marraskuuta 2011 Nälkälinnanmäki Savonlinna Pyhäjoen nuorisoseurantalo Pyhäjoki 4\. Marjaniemi Hailuoto 4. joulukuuta 2011 Venturo-talo Jurvala, Luumäki Villa Mehu Kirkkonummi 5\. Nangujärven vankileiri Inari 11. joulukuuta 2011 Espoon kaupungintalo Espoo Kristiinankaupungin rautatiesilta Kristiinankaupunki 6\. Seurantajakso 18. joulukuuta 2011 == Lähteet == Luokka:2010-luvun suomalaiset televisiosarjat Luokka:Kulttuuriohjelmat Luokka:Rakennusperinne Luokka:Yle Teeman televisio-ohjelmat
Isoruusukirva

Isoruusukirva (Macrosiphum rosae) on hyvin yleinen kirvalaji. Sillä on merkitystä myös viljelyskasvien tuholaisena. == Koko ja ulkonäkö == Isoruusukirvan siivettömät yksilöt ovat päärynänmuotoisia, kiiltäväpintaisia kirvoja, joiden väri vaihtelee tummanvihreästä vaaleanpunaiseen ja ruskehtavan violettiin. Tuntosarvet ovat keskiosastaan vaaleat, mutta muutoin mustat. Vaharauhasputket ja usein myös pää sekä keskiruumiin etuosa ovat mustat. Takaruumiin kärjen cauda on pitkä ja vaalea, samoin raajat, joskin reiden ja säären kärkiosat ovat mustat. Vaharauhasputket ovat silmiinpistävän pitkät, jopa lähes puolet ruumiin pituudesta, ja kaartuvat selvästi ulospäin. Ruumiin pituus 1,7-4,2 mm.Aphids on Worlds Plants Aphid identification Kromosomiluku 2n=10. == Levinneisyys == Isoruusukirvaa tavataan kaikkialla maailmassa pois lukien Itä- ja Kaakkois-Aasia. Pohjois-Amerikkaanlaji levisi Euroopasta vuonna 1841.BugGuide Suomessa lajia tavataan koko maassaSuomen kirva-atlas . == Elinympäristö ja elintavat == Isoruusukirvalla tapahtuu osittainen isännänvaihto. Keväällä kirvat elävät primääri-isäntinä toimivilla luonnonvaraisilla tai viljellyillä ruusuilla muodostaen tuoreille versoille kirvakolonioita ja lisääntyen neitseellisesti. Alkukesällä syntyvät siivekkäät yksilöt siirtyvät sekundääri-isäntiin,joita ovat etenkin purtojuuri- ja virmajuurikasvit, mutta myös muut ruusukasvit sekä vähemmissä määrin muiden kasviheimojen lajit. Osa kirvoista pysyttelee ruusuissa koko kesän. Syksyllä alkaa syntyä koiraita ja suvullisesti lisääntyviä naaraita, jotka palaavat ruusuille, parittelevat ja naaraat munivat. Munat talvehtivat.Rose aphid Laji on etenkin viljeltyjen ruusujen tuholainen. Isoruusukirva levittää ainakin 11 kasvien virustautia.AphID == Ravintokasvit == Primääri-isäntiä ovat ruusut (Rosa), sekundääri-isäntiä monet muut kasvilajit ainakin 20 eri kasviheimosta. == Lähteet == == Aiheesta muualla == *Laji.fi: Macrosiphum rosae *Aphid Species File *Pherobase: Semiochemicals of Macrosiphum rosae, the Rose aphid Luokka:Kirvat Luokka:Kasvien tuhohyönteiset
Johan Fredrik Wallin

Johan Fredrik Wallin (17. maaliskuuta 1799 Turku – 6. maaliskuuta 1850 Kalvola) oli suomalainen kirkkoherra, opettaja ja suomen kielellä kirjoittanut tietokirjailija. Wallinin vanhemmat olivat turkulainen räätäli Johan Walin (k. 1806) ja Anna Katarina Seiström. Hän kävi Turun katedraalikoulua ja pääsi ylioppilaaksi Turussa 1819. Wallin vihittiin papiksi 1820. Luettu 8.7.2014. Wallin toimi Perniön kirkkoherran apulaisena vuodesta 1820, Turun poika- alkeiskoulun opettajana vuodesta 1824, Turun linnansaarnaajana vuodesta 1825 ja Turun lukion venäjänopettajana vuodesta 1830. Viimeksi hän toimi Kalvolan kirkkoherrana vuodesta 1841 alkaen. Wallin oli naimisissa vuodesta 1827 Fredrika Malmin ja vuodesta 1848 Kristina Sofia Planmanin kanssa. Hänen poikansa Werner Waldemar Wallin (1849–1905) toimi tiilitehtailijana Tuusulan Jokelassa. == Teokset == * Lyhykäinen rukous-kirja, jossa ovat aamu- ja ehtoo- siunauksia, ynnä huokauksia kasteen-liitosta ja pyhästä ehtoollisesta. 1836, 5. painos Wilén, Turku 1876, 6. painos 1883, 7. painos 1889, 1897, uusi painos Lempi Nordlund, Hinnerjoki 1929 * Suomalainen luwunlasku- eli räkinki-kirja; kirjoitettu yhteiselle kansaalle Johan Fredrik Wallinilda. 1835, uusi painos Frenckell, Turku 1839 * Suomen-, venäjän- ja ruotsinkielinen sanakirja: 1. osa A-M ; 2. osa N-Ö. Nordensvan, Hämeenlinna 1848-1850 == Suomennokset == * Jumalan kymmenen käskyä, jotka Christopher Dahl on selittänyt : nyt sen ihmeellisen kallin ja ylösrakendavaisen sisällepidon tähden suomennetut; suomentajat Matthias Jernvall ja Joh. Fredr. Wallin. 1826, uusi painos Frenckell, Turku 1831 == Lähteet == Luokka:Suomen evankelis-luterilaisen kirkon papit Luokka:Suomalaiset opettajat Luokka:Vuonna 1799 syntyneet Luokka:Vuonna 1850 kuolleet
Luettelo Euroopan parlamentin ryhmistä

Tämä on luettelo Euroopan parlamentin ryhmistä. Europarlamenttiryhmät eivät järjestäydy maittain, vaan kymmenen europuolueen ja seitsemän maanosanlaajuisen poliittisen ryhmän tunnusten alle. Ryhmät ovat ajan myötä vaihdelleet.http://www.kas.de/wf/de/71.4504/ == Vaalikauden poliittiset ryhmät 2019–2024 == Vuoden 2019 vaalien jälkeen Euroopan parlamentin poliittiset ryhmät suuruusjärjestyksessä ovat: Ryhmä Puheenjohtaja Perustettu Meppien määrä Paikkojen osuus Euroopan kansanpuolueen ryhmä (EPP) Manfred Weber 2009 182 24,23% Euroopan parlamentin sosialistien ja demokraattien ryhmä (S&D;) Iratxe García 2009 154 20,51% Uudistuva Eurooppa -ryhmä (RE) Dacian Cioloș 2019 108 14,38% Vihreät / Euroopan vapaa allianssi -ryhmä (Greens–EFA) Ska Keller Philippe Lamberts 1999 74 9,85% Identiteetti ja demokratia (ID) Marco Zanni 2019 73 9,72% Euroopan konservatiivien ja reformistien ryhmä (ECR) Raffaele Fitto Ryszard Legutko 2009 62 8,26% Euroopan yhtyneen vasemmiston konfederaatioryhmä / Pohjoismaiden vihreä vasemmisto (GUE-NGL) Martin Schirdewan 1995 41 5,46% Sitoutumaton ryhmä (NI) Ei ole 57 7,59% Lähde: Yhteensä Yhteensä 751 == Vaalikauden poliittiset ryhmät 2014–2019 == Ryhmä Alapuolueet Puheenjohtaja Perustettu Meppien määrä Euroopan kansanpuolueen ryhmä (EPP) EPP Manfred Weber 2009 221 Euroopan parlamentin sosialistien ja demokraattien ryhmä (S&D;) PES Gianni Pittella 2009 191 Euroopan konservatiivien ja reformistien ryhmä (ECR) ACRE, ECPM Syed Kamall 2009 70 Euroopan liberaalidemokraattien liiton ryhmä (ALDE) ALDE, EDP Guy Verhofstadt 2004 67 Euroopan yhtyneen vasemmiston konfederaatioryhmä / Pohjoismaiden vihreä vasemmisto (GUE-NGL) PEL, EACL, NGLA Gabriele Zimmer 1995 52 Vihreät / Euroopan vapaa allianssi -ryhmä (Greens–EFA) EGP, EFA Philippe Lamberts Rebecca Harms 1999 50 Vapauden ja suoran demokratian Eurooppa (EFDD) MELD Nigel Farage Francesco Speroni 2014 48 Sitoutumaton ryhmä (NI) AENM, ENF, EAF Ei ole 52 Lähde: Yhteensä 751 == Lähteet == ryhmät Euroopan parlamentin ryhmät
Tapio Niemi

Tapio Niemi (s. 15. syyskuuta 1956 Rauma) on suomalainen toimittaja ja kirjailija. Hänen tuotantonsa käsittää lukuisia kesäteattereille kirjoitettuja näytelmiä, erilaisia historiikkeja, Rauma-aiheisia teoksia sekä muun muassa Hj. Nortamon, Unto Koskelan ja Veikko Tuomen elämäkerrat. Lisäksi hän on julkaissut tietokirjat muun muassa Suomen sisällissodan tapahtumista Rauman ja Porin seuduilla. Niemi tunnetaan myös rauman murteella kirjoitetuista tarinoista ja pienoisnäytelmistä. Niiden päähenkilöinä ovat apteekkari Samuel Nyberg ja jumaluusopin dosentti Nils Brander, joita Niemi ja Hannu Heino esittivät Nyyper ja Brander -hahmoina. Vuonna 2013 hän sijoittui toiseksi Murteella puhumisen SM-kilpailuissa. == Teokset == * * * * * * * * * * * * * * * * * * * * * * * * * == Lähteet == Luokka:Suomalaiset tietokirjailijat Luokka:Suomalaiset murrekirjailijat Luokka:Suomalaiset näytelmäkirjailijat Luokka:Vuonna 1956 syntyneet Luokka:Elävät henkilöt
Miss Farkku-Suomi (kilpailu)

Miss Farkku-Suomi oli suomalainen kauneuskilpailu, jota järjesti nuortenlehti Suosikki. Kilpailu järjestettiin ensi kerran vuonna 1977, jolloin voittajaksi tuli mallitoimistoalalla myöhemminkin toiminut Tiina Heinivaho. Seuraavana vuonna kilpailun voitti Anne Murto.Tiina, Miss Farkku-Suomi, Ankka Landia -blogi 22.12.2012. Viitattu 20.11.2014.Orlando, Carita: Yrittäjänaispäivät 28.-29.4.2012 , Vantaan Yrittäjänaiset. Viitattu 20.11.2014. Kesällä 1982 Miss Farkku-Suomi -kilpailuun liittyi ajan muodin mukaan rockabilly-henkinen kiertue, jonka pääesiintyjänä oli Jerry & the Teenangels -yhtye.Suomi- rockabillyn hullut vuodet 1977–1982. Suomirockabillyn historia. Viitattu 20.11.2014. Suosikki järjesti kilpailun vielä ainakin vuonna 2007 yhteistyössä Sokos-tavaratalojen kanssa.Missin vinkit, Yhteishyvä 8/2007 s. 115. Viitattu 20.11.2014. Kilpailuun osallistuva tyttö on keskeinen hahmo Kauko Röyhkän väljästi omaelämäkerrallisessa romaanissa Miss Farkku-Suomi vuodelta 2003 ja sen pohjalta tehdyssä samannimisessä elokuvassa vuodelta 2012. Elokuvan markkinointiin liittyi uuden Miss/Mr Farkku-Suomen valitseminen. Sukupuolineutraalin kilpailun järjestivät Ilta-Sanomat, Nordisk Film ja vaatemerkki Lee Cooper.Kuka on Miss/Mr Farkku-Suomi? Anna äänesi! Ilta-Sanomat 24.7.2012. Viitattu 20.11.2014. ==Lähteet== Luokka:Suomen kauneuskilpailut Luokka:Nuorisokulttuuri
Yleisurheilun sisäratojen Suomen-mestaruuskilpailut 1983

Yleisurheilun sisäratojen Suomen-mestaruuskilpailut järjestettiin vuonna 1983 12.-13. helmikuuta Otaniemessä. Kilpailut olivat avoimet eli myös ulkomaiset urheilijat saivat osallistua. Moniotteluiden mestaruuksista kilpailtiin Turussa. ==Tulokset== ===Miehet=== Laji 1. sija Aika / tulos 2. sija Aika / tulos 3. sija Aika / tulos 60 m Jouko Lehtinen 6,75 Jarmo Anias 6,79 Stefan Nilsson 6,83 200 m Kent Rönn 21,93 Jouko Lehtinen 21,96 Per-Ola Nilsson 22,00 400 m Timo Korhonen 48,53 Jouni Kareinen 48,75 Jarmo Seppälä 49,20 800 m Jorma Härkönen 1.54,26 Ilkka Äyräväinen 1.54,71 Håkan Kaneberg 1.55,35 1 500 m Matti Valkonen 3.47,54 Lars Sörensen 3.48,03 Eero Kytölä 3.48,48 3 000 m Ari Paunonen 7.56,65 Antti Loikkanen 7.59,55 Hannu Okkola 8.08,26 5 000 m Hannu Okkola 13.47,94 Seppo Liuttu 13.48,39 Vesa Kähkölä 13.56,80 60 m aidat Arto Bryggare 7,62 Reijo Byman 7,91 Hannu Pärssinen 8,00 korkeushyppy Seppo Haavisto 216 Mikko Levola 216 Aki Partanen 213 seiväshyppy Kimmo Pallonen 540 Antti Kalliomäki 530 Tapani Haapakoski 530 pituushyppy Jarmo Kärnä 763 Pentti Raitanen 736 Jan Lindqvist 734 kolmiloikka Markku Rokala 16,02 Esa Viitasalo 15,54 Heikki Herva 15,45 kuulantyöntö Olli Kanervisto 19,36 Kari Töyrylä 18,91 Jorma Lempinen 18,29 seitsenottelu Olli Käenniemi 5114 Janne Boström 4980 Risto Heinonen 4971 ===Naiset=== Laji 1. sija Aika / tulos 2. sija Aika / tulos 3. sija Aika / tulos 60 m Lena Möller 7,45 Pia Engström 7,50 Margareetta Honkaharju 7,65 200 m Anne-Elina Palonen 24,96 Riitta Ketonen 25,26 Riitta Vesanen 25,57 400 m Tuija Helander 55,79 Riitta Vesanen 56,29 Katarina Gustafsson 57,08 800 m Teija Virkberg 2.10,63 Irene Lusikka 2.10,65 Leena Kostiainen 2.11,38 1 500 m Helena Heikkinen 4.25,99 Minna Mäkelä 4.34,53 Sirkku Kumpulainen 4.35,85 3 000 m Tuija Toivonen 9.39,39 Sirkku Kumpulainen 9.52,22 Liisa Pohjolainen 9.53,51 60 m aidat Lena Spoof 8,53 Eva Karlbom 8,60 Ritva Valkeinen 8,61 korkeushyppy Ringa Ropo 186 Niina Ranta 183 Lena Teckenberg Christina Nordström 180 pituushyppy Lotta Holmström 630 Arja Jussila 613 Christina Sundberg 591 kuulantyöntö Satu Sulkio 15,55 Ann-Marie Tornegård 13,66 Helena Laine 13,65 viisiottelu Tiina Tuononen 3966 Ragne Backman 3678 Tiina Hiltunen 3572 ==Lähteet== * Luokka: Yleisurheilun sisäratojen Suomen-mestaruuskilpailut Luokka: Vuoden 1983 urheilu
Mega Man (videopelihahmo)

Mega Man () on Akira Kitamuran ja Keiji Inafunen luoma videopelihahmo, joka esiintyi ensimmäistä kertaa vuonna 1987 pelissä Mega Man. Hahmo seikkailee pelaajan ohjastamana alkuperäisessä, eli niin sanotussa klassisessa Mega Man -pelisarjassa. Mega Man on yksi Capcomin maskoteista ja yksi videopeliteollisuuden tunnetuimmista päähahmoista. ==Suunnittelu== Mega Manin hahmon suunnittelusta ovat vastanneet sekä Keiji Inafune että Akira Kitamura. Alustavan suunnittelun teki ensin Inafunen mentori Kitamura, jonka jälkeen Inafune on tehnyt hahmon yksityiskohtaisemman suunnittelun.. Ennen kuin Capcom päätyi nimeen Rockman, suunnitteluvaiheessa esitettyjä nimiä olivat muun muassa Mighty Kid, Battle Kid ja Knuckle Kid. Lisäksi nimen edessä oli kehityksen aikana sana Rainbow, todennäköisesti viittauksena siihen miten hahmo vaihtaa väriään pelin aikana. Mega Manin sininen väritys on seuraus Nintendo Entertainment Systemin rajallisesta väripaletista. Konsolin paletissa on hieman enemmän sinisen eri sävyjä kuin muita värejä. ==Tarina== Mega Man on alkuperäisen Mega Man -pelisarjan protagonisti ja sankari. Mega Man syntyi tohtori Lightin rakentamana kodinhoitorobottina alun perin nimellä Rock, samaan aikaan kuin hänen sisarrobottinsa Roll. Kun tohtori Wily kaappaa ja uudelleenohjelmoi tohtori Lightin teollisuusrobotit, Rock ehdottautuu vapaaehtoiseksi tullakseen muutetuksi taistelurobotiksi, ja siten muuttuu Mega Maniksi. Mega Manin kohtalona on toistuvasti pelastaa maailma tohtori Wilyn maailmanvalloitusaikeilta. ===Erityiskyvyt=== Mega Manin käsi muuttuu tarvittaessa käsikanuunaksi nimeltä Mega Buster, joka on hänen pääaseensa. Toinen hahmon tärkeimmistä kyvyistä on aseiden kopiointijärjestelmä, jonka avulla Mega Man pystyy kopimoimaan muiden robottien aseita ja käyttämään niitä itse. Sivuvaikutuksena Mega Manin väri muuttuu, kun hän käyttää kopioituja aseita. Pelisarjan kolmannesta osasta alkaen Mega Mania on avustanut robottikoira Rush, joka pystyy muuttamaan muotoaan. Mega Man 6 -pelissä esiteltiin adapterit, joiden ansiosta Mega Man pystyy yhdistymään Rushin kanssa ja käyttämään uusia voimia. ==Esiintymiset pelisarjan ulkopuolella== Mega Man on yksi pelattavista taistelijoista peleissä Marvel vs. Capcom ja Marvel vs. Capcom 2. Hahmo nähdään myös ammuntapelissä nimeltä Cannon Spike. Mega Man esiintyy myös pelissä Street Fighter X Tekken, mutta tässä pelissä esiintyvä hahmo perustuu ensimmäisen Mega Man -pelin Pohjois-Amerikassa nähtyyn, vitsiksi muodostuneeseen kansikuvaan eikä paljoakaan muistuta alkuperäistä hahmoa. Mega Man on yksi pelattavista hahmoista Wii U:lle ja Nintendo 3DS:lle julkaistussa Super Smash Bros.:issa. Lisäksi Mega Man on pelattavana seuraavassa sarjan pelissä, Super Smash Bros. Ultimatessa. == Lähteet == Luokka:Mega Man Luokka:Videopelimaskotit Luokka:Videopelien supersankarit Luokka:Kuvitteelliset robotit
Tutti Frutti

Tutti Frutti voi tarkoittaa muun muassa seuraavia: * Tutti frutti, hedelmäsekoitus, joka tunnetaan parhaiten jäätelömakuna * Tutti Frutti, suomalainen 1990-luvun alussa toiminut elektronista musiikkia esittänyt musiikkiprojekti ja tanssiryhmä * Tutti Frutti, suomalaisen 1990-luvun alussa toimineen musiikkiprojekti Tutti Frutin esikoisalbumi * Tutti Frutti, saksalainen vuosina 1990-1993 esitetty visailuohjelma * ”Tutti Frutti”, muusikko Little Richardin kappale * Tutti Frutti, Kivesveto Go Gon albumi vuodelta 2014 * Tutti Frutti, Fazerin tuotemerkki, hedelmänmakuisia makeisia